Padenije Berlina

Padenije Berlina (originaltittel: Падение Берлина) er en sovjetisk film fra 1950, regissert av Mikhail Tjiaureli.

Handlingsreferat 
Aleksei Ivanov, en sjenert arbeider som arbeider ved en fabrikk som produserer stål, overgår produksjonskvoten sin betraktelig. Han blir valgt til å motta Leninordenen. I tillegg får han et personlig intervju med Josef Stalin. Aleksei forelsker seg i den idealistiske læreren Natasha, men har vanskeligheter med å nærme seg henne. Når han møter Stalin, som steller i hagen sin, hjelper lederen ham å forstå følelsene hans og ber ham fremsi poesi for Natasha. Deretter spiser de begge en lunsj, sammen med resten av den sovjetiske ledelsen i Stalins hjem. Etter at han kom hjem tilbake fra Moskva, innrømmer Aleksei sin kjærlighet til Natasha. Men samtidig som de går på en tur i en hvete-åker, blir hjem-byen deres angrepet av tyskerne, som invaderer Sovjetunionen.

Aleksei mister bevisstheten, og havner i koma. Når han våkner, får han beskjed om at Natasha er savnet og at tyskerne allerede står utenfor Moskva. I hovedstaden planlegger Stalin forsvaret av byen, og forklarer Georgij Zjukov hvordan de burde sette inn styrkene deres. Aleksei melder seg frivillig for den røde arme, og deltar blant annet under slaget om Moskva. Men i Berlin blir Adolf Hitler rasende over å høre at Moskva fremdeles ikke har falt. Han avskjediger Walther von Brauchitsch fra sin stilling, og tilbyr kommandoen over hæren til Gerd von Rundstedt. Men Rundstedt avslår, og påstår at Tysklands nederlag er sikkert. Hitler beordrer å angripe Stalingrad.

I mellomtiden forsøker Hermann Göring å forhandle med den britiske kapitalisten Charles Bedstone, som forsyner Tyskland med nødvendige materialer. Historien hopper snart til Jaltakonferansen, hvor Stalin og hans vestlige allierte skal diskutere krigens fremtid. Tyskerne planlegger å henrette alle de innsatte i konsentrasjonsleiren hvor Natasha blir holdt, men de blir frigjort av Alekseis enhet fra den røde arme. Men Natasha besvimer, og Aleksei klarer ikke å finne henne igjen. Hitler og den tyske ledelsen faller i fortvilelse, og mister grepet om virkeligheten jo nærmere sovjeterne kommer Berlin.

Hitler beordrer å oversvømme t-banestasjonene når sovjeterne nærmer seg, og drukner dermed tusenvis av sivile. Deretter gifter han seg med Eva Braun, og begår selvmord. General Hans Krebs bringer nyheten om Hitlers dødsfall til den røde arme, og ber om umiddelbar våpenhvile. Men Josef Stalin beordrer kun å akseptere en ubetinget overgivelse. Enheten som Aleksei er en del av, stormer det tyske Reichstag. Tyskerne overgir seg, og soldater fra hele Sovjetunionen feirer seier. Stalins fly lander i Berlin, og han blir møtt av en entusiastisk skare av folk som holder plakater med bilder av Stalin, og vifter med flagg fra forskjellige nasjoner.

Skuespillere 

 Boris Andreyev som Aleksei Ivanov
 Mikheil Gelovani som Josef Stalin
 Yury Tymoshenko som Kostya Zaichenko
 Marina Kovalyova som Natasha Rumyantseva
 Vladimir Savelyev som Adolf Hitler
 Vladimir Kenigson som General Hans Krebs
 Maksim Shtraukh som Vjatsjeslav Molotov
 Nikolay Mordvinov som Lavrentij Berija.
 Alexey Gribov som Kliment Voroshilov
 Nikolai Ryzhov som Lazar Kaganovitsj
 Aleksandr Khanov som Nikolaj Bulganin
 Gavriil Belov som Mikhail Kalinin
 Ruben Simonov som Anastas Mikojan
 Fyodor Blazhevich som marskalk Georgy Zhukov
 Andrei Abrikosov som General Aleksej Antonov
 Konstantin Bartashevich som General Vasily Sokolovsky.
 Sergei Blinnikov som marskalk Ivan Konev
 Boris Livanov som marskalk Konstantin Rokossovskij
 Vladimir Lyubimov som feltmarskalk Aleksandr Vasilevskij
 Boris Tenin som General Vasily Chuikov.
 Mikhail Sidorkin som General Sergei Shtemenko
 Oleg Frelikh som USAs president Franklin D. Roosevelt
 Viktor Stanitsyn som Winston Churchill
 Marie Nováková som Hitlers elskerinne Eva Braun.
 Jan Werich som Hermann Göring.
 Nikolai Petrunkin som Joseph Goebbels
 Vladimir Renin som feltmarskalk Gerd von Rundstedt.
 Nikolai Plotnikov som feltmarskal Walther von Brauchitsch
 Vladimir Pokrovsky som General Alfred Jodl.
 Karel Roden som Charles Bedstone.
 Miroslav Homola som Heinz Linge.
 Dmitry Dubov som Mikhail Yegorov.
 Georgy Tatishvili som Meliton Kantaria
 Veriko Anjaparidze som moren til Hans.
 Nikolay Bogolyubov som Khmelnitsky.
 Sofya Giatsintova som Antonina Ivanovna, moren til Ivanov.
 Yevgeniya Melnikova som sekretær Lidiya Nikolayevna.
 Dmitry Pavlov som Tomashevich.
 Andrei Petrov som en pilot.
 Ivan Solovyov som Johnson.
 Tamara Nosova som Katya.
 Leonid Pirogov som James F. Byrnes.

Referanser

Eksterne lenker 
 

Sovjetiske filmer
Filmer fra 1950